Michel Weyler
De Michel Weyler, gebuer 13. Abrëll 1851 zu Iechternach, a gestuerwen den 23. August 1926 zu Ettelbréck, war e lëtzebuergesche Moler. Hie gëtt, grad wéi de Michel Sinner, als groussen Ettelbrécker Moler betruecht.

Hien huet op der École des beaux-arts zu Paräis studéiert an huet Natures morten, Landschaften an och Portraitë gemoolt. De Musée National d'Histoire et d'Art zu Lëtzebuerg an och d'Ettelbrécker Gemeng sinn am Besëtz vun ettleche vu senge Biller.

De Michel Weyler huet 1881 ee Wierk mam Titel "Une Table de Cuisine" um Salon des Champs Elysées ausgestallt.

Seng Wierker 
 De Carlo Hemmer hat dräi Biller vum Michel Weyler, déi hie bei sengem Doud der Ettelbrécker Gemeng vermaach huet.

 D'Schofsbréck bei Waarken (Ueleg op Karton),
 Stilleben 1 (Ueleg op Holz),
 Stilleben 2 (Ueleg op Holz),

Biller

Literatur 
 Bour, Roger: Portraits. Wer ist wer in Luxemburg? 1500 bedeutende Persönlichkeiten aus 1500 Jahren Geschichte, Politik, Wissenschaft, Kunst, Literatur, Musik, Sport usw., Eigenverlag, Vertrieb Imprimerie St. Paul, Lamadelaine 2000, 317 S., 1 980 Fr.

Kuckt och 
 Lëscht vu lëtzebuergesche Konschtschafenden

Lëtzebuergesch Moler
Gebuer 1851
Gestuerwen 1926